**Cenu aptaujas**

**Atlases kompānijas piesaiste personāla atlases pakalpojuma nodrošināšanai VSIA “Paula Stradiņa klīniskā universitātes slimnīca”, identifikācijas Nr. A-1**

# nolikums

**Rīga,**

**2018**

1. **Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002 (turpmāk – Kapitālsabiedrība).

1. **Kontaktpersona**

Par cenu aptaujas dokumentāciju un organizatoriska rakstura informāciju – Undīne Bušmeistere, tālrunis 67069616, e-pasta adrese: [undine.busmeistere@stradini.lv](mailto:undine.busmeistere@stradini.lv).

1. **Informācija par iepirkuma priekšmetu un veicamie uzdevumi**
   1. Atlases kompānijas piesaiste personāla atlases pakalpojuma nodrošināšanai (turpmāk – Pakalpojums).
   2. Sadarbībā ar Veselības ministrijas nominācijas komisiju veikt atlases stratēģijas definēšanu atlases uzsākšanai un konsultāciju sniegšana, lai nominācijas komisija noteiktu Kapitālsabiedrības valdes priekšsēdētāja un valdes locekļa amata kompetences un kompetenču modeli, pamatojoties uz Kapitālsabiedrības stratēģiju un vadītāja lomu stratēģijā izvirzīto mērķu sasniegšanā.
   3. Sadarbībā ar Veselības ministrijas nominācijas komisiju izstrādāt Kapitālsabiedrības valdes priekšsēdētāja un valdes locekļa atlases procesa plānu, laika grafiku, atlases procesa aprakstu.
   4. Veikt kandidātu tirgus izpēti, veikt tiešo atlasi, izmantot datu bāzi un kontaktu tīklu, atlasot un uzrunājot piemērotus kandidātus atbilstoši noteiktajām kompetenču un profesionālās pieredzes prasībām uz amata vietām Kapitālsabiedrības valdes priekšsēdētājs un valdes loceklis.
   5. Sagatavot priekšlikumus par kandidātiem izvirzāmajām prasībām, saskaņojot tās ar Veselības ministrijas nominācijas komisiju, un ieteikt metodes kandidātu piesaistei.
   6. Organizēt kandidātu piesaisti, izmantojot tiešās atlases metodi.
   7. Nodrošināt kandidātu izvērtēšanu atbilstoši prasībām.
   8. Ieteikt Veselības ministrijas nominācijas komisijai kandidātus, kurus nepieciešams novērtēt padziļināti.
   9. Veikt Veselības ministrijas nominācijas komisijas akceptēto kandidātu padziļinātu novērtēšanu un sniegt informāciju par kandidātu kompetencēm, stiprajām un vājajām pusēm, riska faktoriem un attīstības vajadzībām.
2. **Informācija par līgumu**
   1. Maksimālā plānotā līguma summa par Pakalpojuma sniegšanu pilnā apjomā ir 9999.99 EUR (deviņi tūkstoši deviņi simti deviņdesmit deviņi euro un 99 centi) bez pievienotās vērtības nodokļa.
   2. Ja piedāvātā summa par Pakalpojuma sniegšanu pārsniedz nolikuma 4.1.punktā minēto summu, Pasūtītājs patur tiesības noraidīt iesniegto piedāvājumu.
   3. Apmaksas termiņš ir 30 (trīsdesmit) dienas no pieņemšanas – nodošanas akta abpusējas parakstīšanas dienas.
   4. Avansa maksājums nav paredzēts.
   5. Plānotais līguma darbības termiņš ir no līguma abpusējas parakstīšanas dienas līdz pilnīgai pušu saistību izpildei.
   6. Par līguma saturu puses vienojas savstarpēju pārrunu rezultātā. Ja vienošanās nav panākta 15 darba dienu laikā, Pasūtītājam ir tiesības atkāpties no līguma slēgšanas.
3. **Nolikuma saņemšana**

Nolikumu piegādātājs var saņemt to lejuplādējot elektroniskā formātā Pasūtītāja mājaslapā [www.stradini.lv](http://www.stradini.lv) sadaļā „Iepirkumi”.

1. **Piedāvājuma iesniegšanas vieta, datums un laiks**
   1. Piedāvājums jāiesniedz līdz **2018. gada 8.februāra pulksten 11.00**.
   2. Piedāvājumu iesniedz personīgi (darba dienās no pulksten 8.30 līdz 17.00) vai nosūtot pa pastu.
   3. Iesniegšanas vieta – VSIA „Paula Stradiņa klīniskā universitātes slimnīca”, Iepirkumu daļa, Pilsoņu ielā 13, Rīgā, 2.korpusa 2.stāvā.
   4. Ja piedāvājums tiek sūtīts pa pastu, pasta sūtījumam jābūt nogādātam nolikuma 6.3.punktā norādītajā adresē līdz nolikuma 6.1.punktā noteiktajam termiņam un par to pilnu atbildību uzņemas iesniedzējs.
   5. Ja piedāvājums iesniegts vai piegādāts Pasūtītājam pēc nolikuma 6.1. punktā norādītā piedāvājuma iesniegšanas termiņa beigām, to neatvērtu nosūta pa pastu uz pretendenta norādīto adresi vai nepieņem un atdod personīgi.
   6. Iesniegtais piedāvājums, izņemot nolikuma 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
   7. Pēc piedāvājumu iesniegšanas termiņa beigām pretendents nevar savu piedāvājumu grozīt un papildināt.
   8. Visi izdevumi, kas saistīti ar piedāvājuma sagatavošanu un iesniegšanu jāsedz pretendentam.
2. **Piedāvājuma noformēšana**
   1. Jāiesniedz piedāvājuma dokumentu oriģinālu un vienu kopiju. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.
   2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
   3. Piedāvājums iesniedzams aizlīmētā iepakojumā, uz kura jānorāda:

|  |
| --- |
| VSIA “Paula Stradiņa klīniskā universitātes slimnīca”  Pilsoņu iela 13, Rīga, LV-1002, Latvija  Pretendenta nosaukums, reģ. Nr., juridiskā adrese, tālrunis, e-pasts  **Cenu aptaujai „Atlases kompānijas piesaiste personāla atlases pakalpojuma nodrošināšanai VSIA “Paula Stradiņa klīniskā universitātes slimnīca”, identifikācijas Nr. A-1”**  **Neatvērt piedāvājumu līdz 2018.gada 8.februāra pulksten 11.00!** |

* 1. Piedāvājums sastāv no nolikumā noteiktajiem dokumentiem.
  2. Piedāvājuma dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild pretendents.
  4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
  5. Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.
  6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.
  7. Piedāvājumam jāpievieno pieteikums par dalību cenu aptaujā saskaņā ar nolikuma 1.pielikuma formu.

|  |  |
| --- | --- |
| **8. Pretendenta kvalifikācijas prasības** | **9. Pretendentam jāiesniedz šādi pretendenta kvalifikāciju apliecinoši dokumenti** |
| * 1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. | * 1. Par Latvijas Republikā reģistrētu pretendentu informācija tiks pārbaudīta Uzņēmuma reģistra interneta mājaslapā [www.ur.gov.lv](http://www.ur.gov.lv/).   2. Ja pretendents ir reģistrēts ārvalstīs, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina reģistrācijas faktu. |
| * 1. Pretendents spēj sniegt personāla meklēšanas pakalpojumu, nepiesaistot citus uzņēmumus vai speciālistus. | * 1. Pretendenta apliecinājums par spēju sniegt personāla meklēšanas pakalpojumu, nepiesaistot citus uzņēmumus vai speciālistus. Iekļauts nolikuma 1.pielikumā. |
| * 1. Pretendents ir personāla atlases kompānija ar vismaz trīs gadu pieredzi Latvijā un tas iepriekšējo trīs gadu laikā ir sniedzis vismaz divām organizācijām, kurās ir vismaz 250 darbinieki, tai skaitā uzņēmumiem ar valsts kapitāldaļām, personāla atlases pakalpojumus, veicot uz kompetencēm balstītu atlasi uz augstākā līmeņa vadītāja amatu (organizācijas vadītājs, valdes loceklis, valdes priekšsēdētājs). | * 1. Pretendenta pieredzes apraksts saskaņā ar nolikuma 2.pielikumā norādīto formu. |
| * 1. Pretendentam ir pozitīva pieredze atlases projekta īstenošanā vismaz vienā līdzvērtīgā uzņēmumā pēdējo trīs gadu laikā, veicot uz kompetencēm balstītu atlasi uz augstākā līmeņa vadītāja amatu (valdes priekšsēdētājs, valdes loceklis).   Par pozitīvu pieredzi tiks uzskatīta pieredze, ka Pretendents ir sniedzis personāla atlases pakalpojumu un tā piedāvātais kandidāts ir uzvarējis konkursā.  Par līdzvērtīgu uzņēmumu tiks atzīts uzņēmums, kas darbojas veselības aprūpes pakalpojumu sniegšanā. | * 1. Pretendenta pieredzes apraksts saskaņā ar nolikuma 2.pielikumā norādīto formu. |
| * 1. Pretendents personāla atlases projektos ir veicis kandidātu padziļinātu kompetenču novērtēšanu ar vairākām metodoloģijām, ir veikta vadības kompetenču novērtēšana ar detalizētām rakstveida atskaitēm, kur kompetences aprakstītas kvalitatīvi, kā arī novērtētas skalā, pretendentiem sniegta atgriezeniskā saite. | * 1. Īss apraksts brīvā formā par pretendenta pieredzi personāla atlases projektos, kuros ir veicis kandidātu padziļinātu kompetenču novērtēšanu ar vairākām metodoloģijām, ir veikta vadības kompetenču novērtēšana ar detalizētām rakstveida atskaitēm, kur kompetences aprakstītas kvalitatīvi, kā arī novērtētas skalā, pretendentiem sniegta atgriezeniskā saite. Papildinot aprakstu ar informāciju par pretendenta personāla atlases projektos veicamo kandidātu kompetenču novērtēšanas procesu. |
| * 1. Pretendentam ir jānodrošina vismaz viens personāla atlases projekta vadītājs, kuram ir:      1. augstākā izglītība (maģistra grāds) psiholoģijā vai vadības zinībās;      2. pēdējo trīs gadu laikā pieredze ne mazāk kā 10 personāla atlases projektos, kuros veikta personāla atlase uz augstākā līmeņa (organizācijas vadītājs, valdes loceklis, valdes priekšsēdētājs) stratēģiskās vadības amatu organizācijām, kurās ir vismaz 200 darbinieki, tai skaitā uzņēmumos ar valsts kapitāldaļām;      3. speciālists ir darba tiesiskās attiecībās ar pretendentu **vai** ir parakstījis apliecinājumu par dalību Pakalpojuma līguma izpildē. | * 1. Lai apliecinātu nolikuma 8.6. punkta izpildi, pretendentam jāiesniedz piedāvāto speciālistu saraksts un apliecinājums par gatavību piedalīties Pakalpojuma līguma izpildē (saskaņā ar 3.pielikumu) un speciālistu kvalifikāciju apliecinoša dokumenta kopija (CV un izglītību apliecinošu dokumentu kopijas). |
| * 1. Pretendentam ir jānodrošina vismaz viens kompetenču novērtēšanas eksperts, kuram ir:      1. augstākā izglītība (maģistra grāds) psiholoģijā vai personālvadībā;      2. pēdējo trīs gadu laikā ne mazāk kā desmit atlases projektos pieredze amata pretendentu uz organizācijas, kurās ir vismaz 200 darbinieki, tai skaitā uzņēmumos ar valsts kapitāldaļām, augstākā līmeņa vadītāja amatu (organizācijas vadītājs, valdes loceklis) vadības kompetenču padziļinātā novērtēšanā ar detalizētu rakstveida atskaišu sagatavošanu, izmantojot vairākas metodoloģijas, kompetences aprakstot gan kvalitatīvi, gan novērtējot, izmantojot skaitlisku skalu, un sniegta atgriezeniskā saite;      3. speciālists ir darba tiesiskās attiecībās ar pretendentu **vai** ir parakstījis apliecinājumu par dalību Pakalpojuma līguma izpildē. | * 1. Lai apliecinātu nolikuma 8.7. punkta izpildi, pretendentam jāiesniedz piedāvāto speciālistu saraksts un apliecinājums par gatavību piedalīties Pakalpojuma līguma izpildē (saskaņā ar 3.pielikumu) un speciālistu kvalifikāciju apliecinoša dokumenta kopija (CV un izglītību apliecinošu dokumentu kopijas). |

1. **Vērtēšanas nosacījumi un uzvarētāja noteikšana**
   1. Pasūtītāja izveidota vērtēšanas komisija, piesaistot pārstāvjus no Veselības ministrijas, veiks pretendentu iesniegto piedāvājumu vērtēšanu (turpmāk – Vērtēšanas komisija).
   2. Vērtēšanas komisija pārbauda piedāvājumu atbilstību nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju – saimnieciski izdevīgākais piedāvājums.
   3. Vērtēšanas komisija piedāvājumu vērtēšanu veic slēgtās sēdēs, pārbaudot:
      1. Piedāvājumu noformējumu:
         1. Novērtē katra piedāvājuma atbilstību nolikuma noteiktajām prasībām un to vai iesniegti nolikumā noteiktie dokumenti.
         2. Ja piedāvājums neatbilst kādai no piedāvājumu noformējuma prasībām, Vērtēšanas komisija var lemt par attiecīgā piedāvājuma tālāku izskatīšanu.
      2. Pretendentu atlase:
         1. Vērtēšanas komisija novērtē piedāvājumu noformējuma pārbaudi izturējušā pretendenta atbilstību nolikumā noteiktajām pretendentu atlases prasībām, vērtējot nolikuma 9.punktā norādītos pretendenta dokumentus.
         2. Ja konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
         3. Ja Vērtēšanas komisija ir pieprasījusi izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši noteiktajām prasībām, piedāvājumu vērtē pēc esošās informācijas.
         4. Lai izslēgtu šaubas par pretendenta iesniegto dokumentu kopiju autentiskumu, Vērtēšanas komisija var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
         5. Ja pretendents neatbilst kādai no nolikuma 8.punktā noteiktajām pretendentu atlases prasībām, pretendents tiek izslēgts no turpmākās dalības Cenu aptaujā un tā piedāvājumu tālāk nevērtē.
   4. Saimnieciski izdevīgākā piedāvājuma noteikšana.

### Lai izvēlētos saimnieciski izdevīgāko piedāvājumu, Vērtēšanas komisija izmantos šādus vērtēšanas kritērijus:

|  |  |  |
| --- | --- | --- |
| **Kritērijs** | **Kritērija īpatsvars** | **Kritērija skaitliskā vērtība vai vērtējuma diapazons** |
| **A – piedāvātā cena par Pakalpojuma sniegšanu** | **50** | **0 – 50** |
| **B – Pretendenta pieredze** | **50** | **0 – 50** |
| **Maksimālais iespējamais kopējo punktu skaits:** | **100** |  |

### Vērtēšanas komisija cenu aprēķina pēc šādas formulas:

### A = Azem/Aver x 50, kur:

### **A** – pretendenta iegūtais punktu skaits ar precizitāti līdz 2 (diviem) cipariem aiz komata;

### **Azem** – zemākā piedāvātā cena;

### **Aver** – vērtējamā piedāvātā cena;

### 50 – maksimālai iegūstamais punktu skaits.

* + 1. Vērtēšanas komisija pretendenta pieredzi vērtēs:
       1. Piešķirs punktus pēc metodes: par katras nolikuma 8.3.punktā, kur noteikta pretendenta minimālās kvalifikācijas prasība (8.3.Pretendents ir starptautiska personāla atlases kompānija ar vismaz **trīs gadu** pieredzi Latvijā un tā iepriekšējo **trīs gadu** laikā ir sniegusi **vismaz divām** organizācijām, kurās ir vismaz 250 darbinieki, tai skaitā uzņēmumos ar valsts kapitāldaļām, personāla atlases pakalpojumus, veicot uz kompetencēm balstītu atlasi uz augstākā līmeņa vadītāja amatu (organizācijas vadītājs, valdes loceklis, valdes priekšsēdētājs) noteiktās prasības augstāku izpildi:

|  |  |  |
| --- | --- | --- |
| B | Organizāciju, kurās ir vismaz 250 darbinieki, tai skaitā uzņēmumos ar valsts kapitāldaļām, skaits, kam ir sniegts personāla atlases pakalpojums, veicot uz kompetencēm balstītu atlasi uz augstākā līmeņa vadītāja amatu (organizācijas vadītājs, valdes loceklis) | Par katru atbilstošu nolikuma 8.3.punktā noteikto organizāciju, kam sniegts personāla atlases pakalpojumus, veicot uz kompetencēm balstītu atlasi uz augstākā līmeņa vadītāja amatu (organizācijas vadītājs, valdes loceklis), tiek piešķirts viens punkts, ievērojot, ka divi punkti par minimālo prasību izpildi netiek piešķirti. |

Punkti tiks piešķirti pēc formulas:

B = Bver/Bmax x 50, kur

B – iegūtais punktu skaits ar precizitāti līdz 2 (diviem) cipariem aiz komata;

Bver – iegūtais punktu skaits, B kritērijā;

Bmax – lielākais iegūtais punktu skaits B kritērijā;

50 – maksimāli iegūstamais punktu skaits.

* 1. Par saimnieciski izdevīgāko tiks atzīts pretendents, kurš būs ieguvis augstāko punktu skaitu, saskaitot A un B vērtēšanas kritērijus.

1. **Pielikumi**
2. pielikums – pieteikuma forma.
3. pielikums - pretendenta pieredzes apraksta forma.
4. Pielikums – Speciālista apliecinājuma par gatavību piedalīties Pakalpojuma līguma izpildē forma.

1.pielikums

Cenu aptaujas, ID Nr. A-1

nolikumam

**Pieteikums dalībai cenu aptaujā**

**„Atlases kompānijas piesaiste personāla atlases pakalpojuma nodrošināšanai VSIA “Paula Stradiņa klīniskā universitātes slimnīca””**

(identifikācijas Nr. **A-1**)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:  e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā **„Atlases kompānijas piesaiste personāla atlases pakalpojuma nodrošināšanai VSIA “Paula Stradiņa klīniskā universitātes slimnīca””**, ID Nr. **A-1** (turpmāk – Cenu aptauja);
2. apņemas veikt **personāla atlases pakalpojuma nodrošināšanu VSIA “Paula Stradiņa klīniskā universitātes slimnīca” (turpmāk – Pakalpojums) par \_\_\_\_\_\_\_\_\_(cena euro bez PVN)**;
3. apliecina, ka Cenu aptaujas nolikuma noteikumi ir skaidri un saprotami;
4. apņemas slēgt līgumu, ievērojot Cenu aptaujas rezultātā panākto vienošanos;
5. garantē, ka visa piedāvājumā sniegtā informācija un ziņas ir patiesas un tas nedarbojas cita pretendenta interesēs;
6. apliecina, ka pretendentam ir nepieciešamie resursi un kvalifikācija, lai nodrošinātu Pakalpojuma sniegšanu;
7. apliecina, ka spēj sniegt personāla meklēšanas pakalpojumu, nepiesaistot citus uzņēmumus vai speciālistus;
8. apliecina, ka piedāvājumā ietvertās dokumentu kopijas atbilst to oriģināliem[[1]](#footnote-1)[1];
9. apliecina, ka piedāvājumā ietvertie dokumentu tulkojumi atbilst to oriģināliem[[2]](#footnote-2)[2].

2018.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2.pielikums

Cenu aptaujas, ID Nr. A-1

nolikumam

**Pretendenta \_\_\_\_\_\_\_\_\_(nosaukums) pieredzes apraksts**

**Apliecinām, ka mums ir pieredze \_\_\_\_\_\_\_\_\_\_\_\_\_\_\_\_\_\_\_\_ iepriekšējo \_\_ (\_\_\_\_\_\_\_) gadu laikā pirms piedāvājuma iesniegšanas dienas[[3]](#footnote-3):**

|  |  |  |  |
| --- | --- | --- | --- |
| Nr.p.k. | Pakalpojuma apraksts | Pakalpojuma sniegšanas periods | Pakalpojuma saņēmējs, darbinieku skaits organizācijā, kontaktpersona, tālrunis |
| 1. |  |  |  |
| 2. |  |  |  |

**Apliecinām, ka mums ir pozitīva pieredze atlases projekta īstenošanā** [[4]](#footnote-4)

|  |  |  |
| --- | --- | --- |
| Nr.p.k. | Pakalpojuma, kas atbilst cenu aptaujas nolikuma 8.4.punktam, apraksts | Pakalpojuma saņēmējs, kontaktpersona, tālrunis |
| 1. |  |  |

Paraksts:

Vārds, uzvārds:

Amats:

Datums:

3.pielikums

Cenu aptaujas, ID Nr. A-1

nolikumam

**Speciālista apliecinājums par gatavību piedalīties Pakalpojuma līguma izpildē**

* 1. **Līguma izpildē piesaistīto speciālistu saraksts:**

| Nr.p.k | Speciālists | Vārds Uzvārds | Sertifikāta/Diploma Nr. un derīguma datums | Lpp., kurā atrodas sertifikāts/diploms, ja informācija nav pieejama publiskā reģistrā |
| --- | --- | --- | --- | --- |
| 1. | Personāla atlases projekta vadītājs |  |  |  |
| 2. | Kompetenču novērtēšanas eksperts |  |  |  |

* 1. **Līguma izpildē piesaistīto speciālistu apliecinājums par gatavību piedalīties cenu aptaujas „Atlases kompānijas piesaiste personāla atlases pakalpojuma nodrošināšanai VSIA “Paula Stradiņa klīniskā universitātes slimnīca””, ID Nr. A-1 (turpmāk – Cenu aptauja) izpildē.**

*Atbilstoši Cenu aptaujas nolikuma prasībām „speciālists ir darba tiesiskās attiecībās ar pretendentu* ***vai*** *ir parakstījis apliecinājumu par dalību Pakalpojuma līguma izpildē”*

Es, \_\_\_\_\_\_\_\_\_\_\_\_\_ (*norāda vārdu, uzvārdu*) p.k.\_\_\_\_\_\_\_\_\_ (*norāda personas kodu*), apakšā parakstījies, apliecinu, ka apņemos strādāt Cenu aptaujas ietvaros noslēgta līguma izpildē kā \_\_\_\_\_\_\_\_\_\_\_\_\_\_\_\_\_\_\_\_\_ (*norāda speciālista nosaukumu*), atbilstoši Cenu aptaujas nolikuma nosacījumiem, ja \_\_\_\_\_\_\_\_\_\_\_\_\_\_(Pretendenta nosaukums) tiks piešķirtas tiesības slēgt līgumu par **personāla atlases pakalpojuma nodrošināšanu VSIA “Paula Stradiņa klīniskā universitātes slimnīca”**. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt Cenu aptaujas laikā.

Ar šo uzņemos pilnu atbildību par apliecinājumā ietverto ziņu patiesumu un atbilstību faktiskajai situācijai.

Paraksts:

Vārds, uzvārds:

Datums:

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)
3. Pretendents ir personāla atlases kompānija ar vismaz trīs gadu pieredzi Latvijā un tas iepriekšējo trīs gadu laikā ir sniedzis vismaz divām organizācijām, kurās ir vismaz 250 darbinieki, tai skaitā uzņēmumiem ar valsts kapitāldaļām, personāla atlases pakalpojumus, veicot uz kompetencēm balstītu atlasi uz augstākā līmeņa vadītāja amatu (organizācijas vadītājs, valdes loceklis) [↑](#footnote-ref-3)
4. Pretendentam ir pozitīva pieredze atlases projekta īstenošanā vismaz vienā līdzvērtīgā uzņēmumā pēdējo trīs gadu laikā, veicot uz kompetencēm balstītu atlasi uz augstākā līmeņa vadītāja amatu (valdes priekšsēdētājs, valdes loceklis). [↑](#footnote-ref-4)